Diari Oficial de la Generalitat Valenciana


Sumari del DOGV 5767, del 21-05-2008 (2008/5020)

Informació pública de les bases particulars per a la programació de l'actuació integrada per gestió indirecta de les unitats d'execució números 2 i 3 del sector número 4 de sòl urbanitzable d'ús terciari del Pla General d'Ordenació Urbana de Masalavés.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5767

Data del DOGV
:   21-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5020


Data del document
:   14-03-2008

Organisme emissor
:   Ajuntament de Massalavés

Tipus de document
:   Informació Pública

Correcció d'errades

 Descriptors 

:   * Massalavés
    * administració local
    * pla d'urbanisme

Informació pública de les bases particulars per a la programació de l'actuació integrada per gestió indirecta de les unitats d'execució números 2 i 3 del sector número 4 de sòl urbanitzable d'ús terciari del Pla General d'Ordenació Urbana de Masalavés. [2008/5020]  
Clàusula I. Objectius de la programació  
1. Les presents bases particulars tenen com a objecte regular les condicions bàsiques de caràcter tècnic, jurídic, econòmic i administratiu, per a la selecció d'un programa d'actuació integrada i un urbanitzador per al desenvolupament urbanístic de les unitats d'execució número 2 i 3 del sector número 4 de sòl urbanitzable d'ús terciari del Pla General d'Ordenació Urbana (PGOU) de Masalavés. El sector està delimitat en l'expedient d'homologació de les normes subsidiàries del PGOU de Masalavés aprovat definitivament en data 28 de maig de 1997 i el pla parcial del sector SUT 4, aprovat definitivament el 29 de juliol de 2003, en què es van delimitar tres unitats d'execució. Tot això partint que la relació jurídica que uneix l'agent urbanitzador que es procedeix a seleccionar i l'administració local és la d'un contracte administratiu especial tal com estableix la Llei 16/2005, Urbanística Valenciana.   
2. Els principals objectius de la programació del sector són:  
a) Gestionar la transformació jurídica de les finques afectades pel programa.  
b) Urbanitzar completament la unitat d'execució que constituïsca l'objecte del programa i realitzar les obres públiques addicionals que calguen, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i serveis públics existents.  
d) Complementar les infraestructures i espais públics o reserves dotacionals en allò necessari per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.   
e) Obtindre els sòls dotacionals públics de l'àmbit de l'actuació o adscrits a esta, a favor de l'administració gratuïtament.  
f) Obtindre l'aprofitament que legalment corresponga, amb destinació al patrimoni públic del sòl, a favor de l'administració actuant de forma gratuïta, sense perjudici de l'obligació legal de suportar les càrregues d'urbanització corresponents a la cessió.   
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora.  
3. D'acord amb el que disposa l'article 124.2 de la LUV, el programa podrà incloure, si pertoca, altres objectius complementaris que tinguen un cost que siga assumit per l'urbanitzador sense, que es transferisca als propietaris de terrenys afectats, com ara la realització, sota condicions i terminis específics, d'obres particulars que revisten especial interés social, o la implantació d'instal·lacions recreatives o esportives privades, o d'obres públiques accessòries susceptibles de concessió i que, per raons tècniques, hagen d'executar-se junt amb les principals del programa, o l'execució de programes de restauració paisatgística o d'imatge urbana dins de l'àmbit del programa, d'acord amb les directrius que estableix la Llei 4/2004, de 30 de juny, d'Ordenació del Territori i Protecció del Paisatge. L'edificació dels terrenys propietat de l'urbanitzador o d'altres propietaris adherits a la seua iniciativa en terminis més breus que els establits en el programa amb caràcter general es considera sempre objectiu complementari del programa.  
Clàusula II. Ordenació urbanística  
1. L'ordenació urbanística estructural del sector 4 de sòl urbanitzable d'ús terciari està conformada pel document d'homologació modificativa de les normes subsidiàries de Masalavés, aprovada definitivament per la Conselleria de Territori i Habitatge el 28 de maig de 1997.  
2. En data 29 de juliol del 2003 es va aprovar, com a instrument de planejament de desenvolupament, el pla parcial del sector SUT 4 en què es van delimitar tres unitats d'execució. Per tant, este instrument inclou l'ordenació detallada de l'àmbit del sector, en desenvolupament del document d'homologació global.  
3. Les presents bases regulen els requisits de programació per a les unitats d'execució 2 i 3 de l'esmentat sector de sòl urbanitzable d'ús terciari.   
4. En cap cas, es podrà proposar una alteració del límit territorial del sector si no és a l'efecte de petites modificacions necessàries per a dotar-lo de coherència o millorar-ne els accessos o infraestructures.   
Clàusula III. Suspensió de llicències i programes  
La publicació de l'anunci de les presents bases particulars de programació en el Diari Oficial de la Comunitat Valenciana produirà els efectes suspensius de l'atorgament de llicències regulats en l'article 101 de la Llei Urbanística Valenciana, així com dels acords de nous programes en la zona afectada per l'actuació, d'acord amb l'article 103 de la Llei Urbanística Valenciana.   
Durant el període de vigència de la suspensió dels acords aprovatoris de programes no s'admetran iniciatives de programació. Tampoc es podran aprovar bases particulars de programació, ni de forma expressa ni per aplicació del silenci administratiu.  
Clàusula IV. Directrius d'ordenació urbanística  
Les directrius de l'ordenació urbanística aplicables per al desenvolupament de les unitats d'execució números 2 i 3 del sector 4 de sòl urbanitzable d'ús terciari, a més de ser les d'ampliar l'oferta de sòl urbanitzable d'ús terciari, es troben en la memòria justificativa del pla parcial del sector esmentat que estableix com a justificació per este sector:  
1. Interposar entre les parcel·les edificables i l'antiga CC-340 una zona de separació, destinada a espai lliure d'ús públic, que millore la visió dels futurs edificis i dignifique l'aspecte del conjunt del sector.  
2. Situar el major espai lliure d'ús públic restant en el centre del sector.  
3. Obtindre grans parcel·les en l'ordenació per a aconseguir l'emplaçament en estes d'activitats de la magnitud que siga necessària.  
4. Resoldre la connexió amb l'antiga CC-340 únicament en dos punts, donant major importància al que disposa de ronda d'accés.  
5. Mantindre i millorar les vies estructurals definides en l'homologació per a este sector.   
6. Aconseguir la major regularitat geomètrica en les parcel·les edificables.  
7. Interposar entre este sector i el sector número 2 residencial un altre element d'espai lliure d'ús públic, que serveix per a dignificar l'accés principal i aconseguir una major separació de les activitats d'ambdós sectors (terciari i residencial).  
Clàusula V. Fitxa de planejament i gestió  
Fitxa de planejament i gestió  
Sector 4  
Superfícies  
Sector: 140.424,60 m²  
Terrenys exteriors  
adscrits a la gestió  
 Vies VIA-2 entre S4 i S3 3.447,85 m²  
Usos  
Dominant Terciari  
Usos incompatibles Residencial, industrial  
Aprofitament tipus 0,98 m²T/m²S  
Paràmetres de l'aprofitament i de l'ordenació detallada  
Edificabilitat lucrativa màxima total  
 Objectiva 123.300 m²t  
Altura màxima de cornisa 20,50 m  
Nre. màxim de plantes de l'edificació Cinc plantes (V)  
Ample mínim del viari interior 15,00 m²  
Seqüència del desenvolupament territorial   
La programació d'este sector requereix la disponibilitat de l'element vies VIA-2 entre els sectors núm. 4 i 3, la connexió del col·lector amb el programat en el S'i3 la connexió en rotonda amb la CC-340.   
La unitat d'execució núm. 1 serà la primera a gestionar-se i portarà amb la seua proposta la solució de les vies VIA-2, el col·lector i la rotonda esmentats.  
Les unitats d'execució núm. 2 i 3 podran gestionar-se indistintament una abans que l'altra.   
Clàusula VI. Preu de licitació  
S'estableix un preu màxim de licitació de quatre milions i mig d'euros (4.500.000 €) més l'IVA corresponent, que té caràcter de màxim i que serveix de base per al càlcul de la garantia provisional, d'acord amb el que disposa l'article 140.1 de la Llei Urbanística Valenciana.   
Clàusula VII. Prescripcions tècniques aplicables  
1. Les prescripcions tècniques particulars aplicables per al desenvolupament de les unitats d'execució números 2 i 3 del sector 4 de sòl urbanitzable d'ús terciari seran les que amb caràcter general regeixen la redacció de projectes d'urbanització.  
2. El projecte d'urbanització inclourà la documentació següent:  
a) Memòria descriptiva de les característiques de les obres.  
b) Plans d'informació i de situació en relació amb el conjunt urbà.  
c) Plans de projecte i de detall.  
d) plec de condicions tècniques.  
e) Mesuraments.  
f) Quadres de preus descompostos.  
g) Pressupost d'execució material amb detall de les unitats d'obra.  
3. Les obres d'urbanització que haurà de considerar el projecte d'urbanització seran les regulades en l'article 157.2 LUV.   
Clàusula VIII. Condicions i objectius de l'edificació  
1. Les condicions edificatòries s'estableixen en les normes urbanístiques del pla parcial del sector SUT 4 i en la fitxa de planejament i gestió del sector esmentat.  
2. S'estableix un percentatge mínim del 25% de solars, l'edificació del qual ha de ser simultània a la urbanització.  
Clàusula IX. Terminis de desenvolupament i execució del programa  
S'establixen els següents terminis màxims:  
A). Termini màxim per a l'execució de les obres d'urbanització: 12 mesos, a comptar de la selecció de l'urbanitzador.  
B). Termini màxim per a l'inici de l'edificació dels solars: 12 mesos, comptadors des de la recepció de les obres d'urbanització, prorrogables per una causa justificada d'interés públic.  
Clàusula X. Capacitat  
1. Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i que complisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en les quals concórrega alguna prohibició de contractar de les que estableix l'article 20 del TRLCAP.  
3. Si es tracta d'un programa d'actuació integrada amb un pressupost d'execució de les obres d'urbanització que no supere els 5.278.000,00 €, les obres d'urbanització podran ser executades pel propi urbanitzador, per si o a través de contractistes de la seua elecció, per mitjà del procediment i condicions adequades.  
Clàusula XI. Solvència econòmica i financera  
1. La justificació de la solvència econòmica i financera de l'urbanitzador s'acreditarà pels mitjans següents:  
a) Informe d'institucions financeres o si és procedent, assegurança d'indemnització per riscos professionals.  
b) Si es tracta de persones jurídiques, a més d'allò que s'ha previngut en la clàusula a) hauran de presentar-se els comptes anuals o d'extracte de les mateixes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i sobre el volum de negocis relacionat amb el desenvolupament i la promoció d'actuacions semblants a què són objecte de concurs, corresponent com a màxim als tres últims exercicis.  
Clàusula XII. Solvència tècnica i professional  
1. La justificació de la solvència tècnica i professional de l'urbanitzador s'acreditarà pels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic de què dispose l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, inclosos els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no està en condicions de presentar les referències sol·licitades per l'Ajuntament, podrà acreditar la seua solvència tècnica i professional i econòmica i financera, basant-se en la solvència d'altres entitats, amb independència dels vincles jurídics que tinguen establits entre ells; havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós.  
El que s'ha dit adés s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
Clàusula XIII. Garanties  
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendeix a la quantitat establida com a màxima de quatre milions i mig d'euros (4.500.000,00 €).  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, que es constituirà en la forma i als efectes previstos en el TRLCAP, s'estableix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en un termini màxim de 30 dies comptadors des de la notificació de l'acord d'aprovació i adjudicació del programa.  
5. Pertocarà elevar la garantia definitiva al 20 per cent en els supòsits d'aprovació de programes d'actuació integrada en què les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.  
Clàusula XIV. Presentació de proposicions  
1. Els qui desitgen prendre part en la licitació hauran de presentar en el Registre General de l'Ajuntament de Masalavés, carrer de València, número 12, en el termini de tres mesos, comptadors des de la data d'enviament de l'anunci de licitació al Diari Oficial de la Unió Europea, i en horari de 09.00 a 14.00 hores, de dilluns a divendres, les seues proposicions juridicoeconòmiques i propostes de programes, integrades per dos sobres tancats, identificats en el seu exterior amb la indicació de la licitació a què concórreguen i firmats pel licitador o persona que els represente, i indicant-hi el nom i cognoms o raó social del proponent, amb la següent documentació en idioma castellà o valencià:  
Sobre A. Es presentarà amb el títol de Proposta de programa d'actuació integrada i inclourà:  
A. Alternativa tècnica.   
B. Proposició juridicoeconòmica.  
La documentació que es troba en poder d'este sobre serà objecte de valoració a l'efecte d'aprovació del programa i adjudicació de la condició d'urbanitzador.  
Sobre B. Es presentarà amb el títol de Documentació i inclourà la documentació següent:  
A. Si concorre una societat o empresa, haurà de presentar una escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà una escriptura de constitució, així com la inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Els qui compareguen o firmen proposicions en nom d'un altre o en representació d'una societat o persona jurídica, presentaran una escriptura de poder inscrita, si pertoca, en el registre mercantil o registre públic corresponent.  
C. Si l'oferent actua en nom propi i és empresa individual, haurà de presentar el DNI o una fotocòpia legalitzada d'este.  
D. Resguard acreditatiu de la fiança provisional.  
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius d'estar al corrent en el compliment de les obligacions tributàries i amb la Seguretat Social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si pertoca, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver-se efectuat o intentat efectuar els avisos a què es refereix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estes qüestions.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'estes ha d'haver d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'estes, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular-hi variants. Tampoc podrà subscriure cap proposta en unió temporal amb altres si ja ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.  
3. Si l'últim dia del termini de presentació de proposicions coincideix en dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública del projecte d'urbanització, així com, en el cas que introduïsquen modificacions en l'ordenació, en els documents d'ordenació, així com aquells altres documents complementaris.  
A este efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi de Masalavés, i en depositaran una còpia a la seu de l'Ajuntament; així mateix, els exposaran al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.   
Abans de la publicació de l'anunci d'informació pública, els concursants hauran d'haver remés un avís de l'inici del procediment de gestió indirecta del programa d'actuació integrada al domicili fiscal de les persones que consten en el cadastre com a titulars dels drets afectats per l'actuació proposada. Estos avisos s'efectuaran per qualsevol mitjà que permeta tindre constància de la recepció per l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique en el domicili de l'interessat, si no hi està present en el moment del seu lliurament, podrà fer-se'n càrrec qualsevol persona que es trobe al domicili i faça constar la seua identitat. Si ningú pot fer-se càrrec de l'avís, es farà constar esta circumstància en l'expedient, junt amb el dia i l'hora en què es va intentar, i caldrà procedir novament, per una sola vegada i en una hora distinta, a efectuar l'avís dins dels tres dies següents al primer intent.  
Clàusula XV. Contingut mínim de l'alternativa tècnica  
Les alternatives tècniques dels programes d'actuació integrada inclouran la documentació següent:  
A) Identificació del document de planejament que regule l'ordenació detallada que es desenvolupe, si este ja havia sigut amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
B) Àmbit de l'actuació integrada.  
C) Justificació del compliment de les condicions d'integració de l'actuació amb l'entorn.  
D) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
E) Enunciat dels objectius complementaris, amb indicació expressa, si pertoca, dels compromisos d'edificació simultània a la urbanització que estiga disposat a assumir per damunt del mínim legal.  
F) Mesures de control de qualitat i compliment de les normes de qualitat ambiental, si pertoca.  
G) Inventari preliminar d'aquelles construccions, plantacions i instal·lacions la demolició, destrucció o eradicació de les quals exigisca la urbanització.  
H) Estimació preliminar i general d'aquelles despeses d'urbanització variables l'import de les quals, fins i tot sent transferible als propietaris, no es puga determinar per la concurrència d'ofertes.  
I) Condicions de disseny i qualitat de les edificacions proposades.  
Clàusula XVI. Proposicions juridicoeconòmiques  
1. La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast disposat en l'article 168.1.a i b) de la Llei Urbanística Valenciana.   
b) Cost de projectes: cost de redacció i direcció dels projectes tècnics, especificant cada projecte a què es refereix l'article 168.1.c de la Llei Urbanística Valenciana.   
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors. L'urbanitzador ha d'incloure en estes despeses l'1,5% del pressupost d'execució de les obres, en concepte de despeses de gestió de l'Ajuntament de Masalavés, que es pagaran en el moment de la firma del contracte per al desenvolupament i eficàcia del programa d'actuació integrada.   
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes esmentats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes anteriorment indicats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte dels propietaris acollits a esta modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que hi retribuïsquen l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi acullen i, si pertoca, amb el suport d'una entitat financera degudament registrada.  
Clàusula XVII. Criteris d'adjudicació  
1. Els criteris d'adjudicació al programa seran els següents (fins a un màxim de)  
A. Major percentatge de sòl propietat de l'aspirant a urbanitzador: 20 punts.   
B. Import de les càrregues d'urbanització, expressat en euros per metre quadrat d'edificabilitat: 15 punts.   
C. Major col·laboració dels propietaris afectats: 15 punts  
D. Major qualitat tècnica de l'ordenació prevista i de les resolucions proposades per a la urbanització: 10 punts  
E. Compromís d'edificació simultània a la urbanització dels solars: 10 punts.  
F. Terminis d'execució del programa d'actuació integrada: 10 punts   
G. Coeficient de canvi a l'efecte de pagament en terrenys: 10 punts.   
H. Compromisos addicionals assumits voluntàriament i a càrrec seu per l'urbanitzador: 10 punts.  
Clàusula XVIII. Adjudicació del programa  
1. L'adjudicació del programa i la formalització del contracte es realitzarà en els termes establits en les bases generals de selecció de programes, regint per al municipi de Masalavés les bases generals de caràcter supletori de l'annex II del Decret 67/2006 de 19 de maig, del Consell, pel qual s'estableix el Reglament d'Ordenació i Gestió Territorial i Urbanística Valenciana, amb les modificacions introduïdes pel Decret 36/2007, de 13 d'abril, del Consell.  
2. En el termini d'un mes a partir de la notificació de l'acord d'aprovació i adjudicació del programa a l'adjudicatari, es procedirà a la formalització en un document administratiu del contracte per al desenvolupament i execució del programa d'actuació integrada.  
3. Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar un resguard acreditatiu d'haver constituït la garantia definitiva en els termes que disposa la base XVI de les presents bases particulars i aportar un certificat positiu d'estar al corrent de les seues obligacions tributàries i amb la Seguretat Social.  
Clàusula XIX. Penalitzacions   
1. L'urbanitzador està subjecte al compliment de les distintes obligacions establides en el present plec i aquelles altres que s'apliquen en matèria d'urbanisme i contractació pública.  
2. L'incompliment de obligacions esmentades és constitutiu d'una infracció administrativa, les quals es qualifiquen en lleus, greus i molt greus.  
3. Són faltes molt greus:  
1. No complir els terminis totals de desenvolupament de l'actuació urbanística, excepte concurrència de causes excepcionals i no imputables a l'adjudicatari que retarden l'actuació esmentada.  
2. No ingressar la garantia definitiva dins del termini.  
3. No subscriure dins del termini el contracte administratiu.  
4. La inactivitat injustificada de l'urbanitzador durant un període de sis mesos consecutius o nou alterns.  
5. L'obstaculització per l'urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el programa.  
4. Són faltes greus:  
1. L'existència de deficiències greus en el compliment dels compromisos assumits.  
2. Dificultar les tasques d'inspecció del servei per part de l'administració.  
5. Són faltes lleus:  
1. L'incompliment d'altres obligacions del contracte.  
2. L'incompliment de terminis parcials no superior a un terç d'estos.  
6. Les faltes lleus se sancionaran amb una multa de 300 a 3.000 euros; les faltes greus amb una multa de 3.001 a 30.000 euros; i les faltes molt greus amb una multa de 30.001 a 60.000 euros i/o resolució de l'adjudicació. No obstant això, la demora en l'inici de l'execució material de les obres per negligència de l'urbanitzador en la realització de les actuacions preparatòries de gestió urbanística serà penalitzada amb un 1 per mil per dia natural de demora respecte a l'import previst en concepte de benefici i despeses de gestió.  
Clàusula XX. Compliment i resolució  
1. La relació jurídica entre l'Ajuntament i l'urbanitzador s'extingeix per compliment o per resolució.  
2. El contracte s'entendrà complit amb motiu de l'adequada execució de la totalitat de les prestacions que s'hi inclouen.  
3. Són causes de resolució del contracte les següents:  
1. La mort o incapacitat sobrevinguda de l'urbanitzador o l'extinció de la personalitat jurídica de l'empresa urbanitzadora.  
2. La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
3. El mutu acord entre l'Ajuntament i l'urbanitzador, sense perjudici de les indemnitzacions que, si és el cas, pertoquen en benefici dels propietaris de terrenys o altres afectats.  
4. La falta de prestació dins del termini de la garantia definitiva i la no-formalització del contracte de desenvolupament dins del termini.  
5. La demora en el compliment del termini global d'execució de la programació i urbanització proposada.  
6. La comissió per l'urbanitzador d'infraccions urbanístiques o mediambientals greus o molt greus en relació amb l'àmbit programat.  
7. L'obstaculització per l'urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el programa.  
8. La caducitat del programa per transcurs del termini total per a realitzar-lo i, si pertoca, la pròrroga.  
9. El descobriment de condicions territorials no tingudes en compte quan es va acordar la programació i que facen legalment inviable la prossecució d'esta, sense perjudici de les compensacions que, si és el cas, pertoquen o de la possibilitat d'esmenar les seues previsions, si això fóra possible, sense desvirtuar-les substancialment.  
10. La resolució anticipada de l'adjudicació per a la seua gestió directa per una causa justificada d'interés públic, sense perjudici de les compensacions econòmiques que comporte i que haurà d'avaluar l'acord corresponent.  
11. La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o en paralitzen el desenvolupament material o econòmic per inactivitat de l'administració durant més de sis mesos i de manera rellevant; l'urbanitzador tindrà dret a instar la resolució amb les compensacions procedents.  
12. La renúncia de l'urbanitzador davant d'una retaxació de càrregues fundada en una causa legal que implique un increment de l'import de les càrregues previst en la proposició juridicoeconòmica superior al 20 per cent.  
13. La inactivitat injustificada de l'urbanitzador durant un període de sis mesos consecutius o nou alterns.  
14. L'incompliment tant del termini total com dels terminis parcials quan implique l'incompliment del termini total.  
15. L'incompliment greu dels deures essencials de l'urbanitzador directament imposats per la Llei Urbanística Valenciana.  
16. L'incompliment greu de les restants obligacions contractuals essencials.  
4. L'Ajuntament, quan resolga l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjudicis a l'interés públic.  
5. La resolució de l'adjudicació serà acordada per l'Ajuntament, amb l'audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Clàusula XXI. Prerrogatives de l'administració  
L'Ajuntament de Masalavés exerceix totes les prerrogatives que, en general, reconeix la legislació de contractes de les administracions públiques, entre estes, les d'interpretar este contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en estes bases i que siguen d'interés públic.  
Clàusula XXII. Normativa aplicable  
En tot allò no previst en les present bases particulars serà aplicable tant la Llei 16/2005, de 30 de desembre, Urbanística Valenciana, com el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, i les bases generals de programació; regiran per al municipi de Masalavés les bases generals de caràcter supletori de l'annex II del Decret 67/2006, de 19 de maig, del Consell, publicades en el Diari Oficial de la Comunitat Valenciana número 5264, de 23 de maig del 2006, pel qual s'estableix el Reglament d'Ordenació i Gestió Territorial i Urbanística Valenciana, amb les modificacions introduïdes pel Decret 36/2007, de 13 d'abril, del Consell.  
Clàusula XXIII. Jurisdicció competent  
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
L'expedient estarà a disposició de qui vulga examinar-lo al Departament d'Urbanisme de l'Ajuntament de Masalavés en horari d'oficina.   
Disposició final  
Les presents bases particulars adquiriran validesa amb l'aprovació municipal. No obstant això, la seua eficàcia quedarà demorada fins a la seua publicació en el Butlletí Oficial de la Província de València i la de la ressenya en el Diari Oficial de la Comunitat Valenciana, atesa la seua naturalesa d'acte administratiu de caràcter general i sense perjudici de la remissió a la conselleria competent en matèria d'urbanisme i amb independència del règim especial d'eficàcia prevista per als programes, en virtut que la seua alternativa tècnica adjunte plans de desenvolupament que modifiquen o no l'ordenació estructural, d'acord amb l'article 137.5 i 6 respectivament de la LUV.  
Cosa que es fa pública de conformitat amb el que disposen els articles 131, 132.1.B i concordants de la Llei 16/2005, de 30 de desembre, Urbanística Valenciana. Contra este acord, que és definitiu en la via administrativa, podrà interposar-se un recurs potestatiu de reposició en el termini d'un mes davant del Ple, o interposar-se directament un recurs contenciós administratiu, en el termini de dos mesos davant del Jutjat Contenciós Administratiu de València, comptadors, en ambdós casos, des de l'endemà de la publicació d'este anunci en el Butlletí Oficial de la província de València, sense perjudici que es puga interposar qualsevol altre recurs que s'estime pertinent.   
Masalavés, 14 de març de 2008. L'alcalde: Enrique Doménech Sanz.